32001D0682
L 241/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
oт 30 август 2001 година
относно сключване на Споразумението между Европейския съюз и Бившата югославска република Македония относно дейностите на Мисията за наблюдение на Европейския съюз (МНЕС) в Бившата югославска република Македония
(2001/682/ОВППС)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз, и по-специално член 24 от него,
като взе предвид препоръката на председателството,
като има предвид, че:
(1)
На 22 декември 2000 г. Съветът прие Съвместно действие 2000/811/ОВППС за Мисията за наблюдение на Европейския съюз (1).
(2)
Член 6 от Общото действие предвижда, че подробните правила, регламентиращи действията на МНЕС в областите, за които е компетентна се уреждат в споразумения, които се сключват в съответствие с процедурите, предвидени в член 24 от Договора.
(3)
В съответствие с Решение на Съвета от 28 юни 2001 г., упълномощаващо председателството да започва преговори, председателството договори споразумение с Бившата югославска република Македония за дейностите на МНЕС.
(4)
Настоящото споразумение следва да бъде одобрено,
РЕШИ:
Член 1
С настоящото, споразумението между Европейския съюз и Бившата югославска република Македония за дейностите на Мисията за наблюдение на Европейския съюз (МНЕС) в Бившата югославска република Македония се одобрява от името на Европейския съюз.
Текстът на споразумението е приложен към настоящето решение.
Член 2
С настоящото, председателят на Съвета се упълномощава да определи лицето, което да подпише споразумението, така че то да обвързва Европейския съюз.
Член 3
Настоящото решение влиза в сила в деня на неговото приемане.
Член 4
Настоящото решение се публикува в Официален вестник.
Съставено в Брюксел на 30 август 2001 година.